DAVLAT BOJI STAVKALARI HAQIDA

“Davlat boji haqida” O‘zbekiston Respublikasining Qonuniga muvofiq Vazirlar Mahkamasi qaror qiladi:
 1. Ilova qilinayotgan davlat boji stavkalari tasdiqlansin.
 2. O‘zbekiston Respublikasi Moliya vazirligi: 
 O‘zbekiston Respublikasi Davlat soliq qo‘mitasi bilan birgalikda ikki hafta muddatda “Davlat boji haqida” O‘zbekiston Respublikasi Qonunini qo‘llash bo‘yicha yo‘riqnomaga tegishli o‘zgartirishlar kiritsin;
 Davlat bojining budjet daromadiga o‘z vaqtida va to‘liq tushishi ustidan tegishli nazoratni ta’minlasin.
 3. O‘zbekiston Respublikasi Vazirlar Mahkamasining 1992-yil 3-avgustdagi 359-son, “Davlat boji stavkalari haqida” 1993-yil 26-apreldagi 192-son (O‘zbekiston Respublikasi QT, 1993-y., 4-son, 15-modda) qarorlari, Vazirlar Mahkamasining 1993-yil 21-sentabrdagi 470-son qarori va Vazirlar Mahkamasining 1994-yil 1-fevraldagi 50-son qarori 7-bandining ikkinchi—oltinchi xatboshlari o‘z kuchini yo‘qotgan deb hisoblansin.